**CAPITOLUL XII. DESCRIEREA MECANISMELOR DE EVITARE A POSIBILELOR CONFLICTE DE INTERESE CONFORM LEGISLAȚIEI NAȚIONALE**

Conflictul de interese este semnalat, așa cum se menționează la **art. 70** din **Legea nr.161/2003**, atunci când membrul fondator sau un angajat al Grupului de Acțiune Locală are un interes personal care influenţează îndeplinirea atribuţiilor sale cu obiectivitate. În vederea respectării principiilor ce stau la baza prevenirii conflictului de interese (*supremația interesului public, integritatea, imparțialitatea, transparența decizională*) prevăzute la **art. 71** din **Legea nr. 161/2003** se aplică la nivelul ***Grupului de Acțiune Locală*** ***Sudul Gorjului*** următoarele **reguli:**

* în conformitate cu **art. 10, alin. (1)** din **OUG nr. 66/2011**, atât persoanele fizice cât și cele juridice care participă în procesul de verificare sau evalu­are a proiectelor depuse spre finanțare nu pot fi solicitanţi şi nu vor acorda servicii de con­sultanţă unui solicitant. În caz de abateri de la regulă, solicitantul va fi exclus din procedura de selecţie.
* în situația în care se depune un proiect spre selectare aparținând unuia din membrii Comitetului de Selecție, Comisiei de soluționare a contestațiilor, a unuia dintre angajații grupului de acțiune locală implicați în evaluarea proiectelor, sau afini ai acestora sau a unei entități juridice în care peroana în cauză are implicații/interese, respectiva persoană nu va participa la procesul de verificare și evaluare și nici nu va avea drept de vot. Totodată, aceasta nu va participa la întâlnirea comitetului respectiv pentru sesiunea de selecție/contestație în cauză.
* personalul din cadrul Grupului de Acțiune Locală nu acordă consultanță beneficiarilor proiectelor.
* natura oricărei legături între un membru al comitetului de selecţie şi un proiect sau oricare solicitant se va consemna într-un registru al intereselor membrilor Grupului de Acțiune Locală.
* personalul implicat în evaluarea și selecția proiectelor, membri ai Comitetului de Selecție, ai Comisiei de Soluționare a Contestațiilor sau angajații Grupului de Acțiune Locală implicați în procesul de evaluare, au obligația de a completa o Declaratie privind evitarea conflictului de interese, cu respectarea prevederilor art. 10 și 11 din *Ordonanţa de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora*.
* fiecare dintre persoanele menționate anterior, au obligația de a solicita imediat înlocuirea lor în momentul în care constată apariția unei situații de conflict de interese. În acest sens, în momentul angajării, fiecare persoană din cadrul Grupului de Acțiune Locală semnează o declaraţie de angajament, conform căreia se obligă să semnaleze orice situaţie de conflict de interese şi să solicite înlocuirea sa imediat ce se constată situaţia de conflict de interese.
* în cazul în care regulile de evitare a conflictului de interese nu sunt respectate, proiectul devine neeligibil, iar în situația în care acest aspect este identificat ulterior obținerii finanțării și efectuării plății se va proceda la recuperarea sumelor în conformitate cu legislația în vigoare și contractul de finanțare.